Mis Diori-juttu puutub, siis tegelikult sattusin selle peale Hundi ulu blogis, mille ma pean juba kas või sellepärast ära märkima, et ma ei tea ühtegi teist blogijat, kelle seisukohtadega mul nii sageli lahkarvamus oleks ja kes sealjuures enda vastu nii suurt lugupidamist ärataks. Hundi ulu pool mõtlen ma, et "ahah, see on tema arvamus, aga minu oma on teistsugune". Mõne teise tegelase puhul hakkan kohe verist vahtu suust välja ajama ja "umbluu, umbluu" karjuma. Hea näide sellest, et "kuidas" on sama oluline kui "mis", kui tahta vestlust tsiviliseeritud tasemel hoida.